**OSNOVNA ŠKOLA BRAĆE RADIĆA, Bračević**

**Povjerenstvo za vrednovanje kandidata za zapošljavanje**

KLASA: 112-02/20-01/10

URBROJ: 2180-16-12-20-11

Bračević, 15.12. 2020. godine

Na temelju članka 107. stavka 9. Zakona o odgoju i obrazovanju u osnovnoj i srednjoj školi (Narodne novine, br. 87/08.,86/09.,92/10., 105/10.,16/12., 86/12., 94/13., 152/14., 7/17., 68/18. i 98/19, 64/20) i članka 16. Pravilnika o postupku zapošljavanja te procjeni i vrednovanju kandidata za zapošljavanje u OŠ braće Radića, Bračević, Povjerenstvo za procjenu i vrednovanje kandidata za zapošljavanje (u daljnjem tekstu Povjerenstvo) upućuje

**POZIV NA TESTIRANJE I VREDNOVANJE**

kandidatima koji ispunjavaju uvjete iz natječaja **za radno mjesto učitelja/ice Informatike**, koji je objavljen dana 25.11.2020. godine na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnoj ploči OŠ braće Radića, Bračević i koji su pravodobno dostavili svu traženu dokumentaciju uz prijavu na natječaj.

Testiranje i vrednovanje provest će se s kandidatima koji ispunjavaju uvjete natječaja, a o čemu će, zbog zaštite osobnih podataka, biti obaviješteni elektroničnim putem na e-mail adresu naznačenu u prijavi na natječaj.

**SADRŽAJ I NAČIN TESTIRANJA, PRAVNI I DRUGI IZVORI**

**ZA PRIPREMANJE KANDIDATA ZA TESTIRANJE**

Sukladno odredbama Pravilnika o postupku zapošljavanja te procjeni i vrednovanju kandidata za zapošljavanje u Osnovnoj školi braće Radića, Bračević, obavit će se provjera znanja i sposobnosti kandidata.

Provjera se sastoji od usmene procjene odnosno testiranja i vrednovanja.

Ako kandidat ne pristupi testiranju, smatra se da je povukao prijavu na natječaj.

Kandidati su dužni predočiti osobnu iskaznicu ili drugu identifikacijsku javnu ispravu na temelju koje se utvrđuje identitet kandidata. Kandidati su dužni ponijeti svoju masku za lice i pridržavati se epidemioloških mjera u prostorijama Škole.

Testiranju ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

Nakon utvrđivanja identiteta, obavit će se epidemiološke pripreme (mjerenje temperature, dezinfekcija ruku).

Testiranje će biti provedeno usmeno. Svaki od članova Povjerenstva postavit će kandidatu 3 pitanja. Svako pitanje može biti vrednovano od 0 do 5 bodova.

Za vrijeme testiranja **nije dopušteno:**

- koristiti se bilo kakvom literaturom odnosno bilješkama,

- koristiti mobitel ili druga komunikacijska sredstva,

- napuštati prostoriju u kojoj se testiranje odvija i

- razgovarati s ostalim kandidatima.

Predviđeno vrijeme testiranja je 30 minuta.

Ukoliko kandidat postupi suprotno pravilima testiranja bit će udaljen s testiranja, a njegov rezultat Povjerenstvo neće priznati niti ocijeniti.

Maksimalan broj bodova koji kandidat može ostvariti jest 30 bodova.

**Usmena procjena odnosno testiranje i vrednovanje kandidata održat će se dana 21.12.2020. godine, s početkom u 13.30 sati u Osnovnoj školi braće Radića, Bračević, u učionici informatike.**

- 13.15 sati - Dolazak i utvrđivanje identiteta i popisa kandidata

- 13.20 sati – Usmena procjena kandidata

**Pravni i drugi izvori za pripremanje kandidata za testiranje su:**

1. Zakon o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19)

2. Pravilnik o kriterijima za izricanje pedagoških mjera (NN 94/15, 3/17)

3**. Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju** (NN 24/15)

4. Pravilnik o polaganju stručnog ispita učitelja i stručnih suradnika u osnovnom školstvu i nastavnika u srednjem školstvu (NN 88/03)

5. Pravilnik o postupku utvrđivanja psihofizičkog stanja djeteta, učenika te sastavu stručnih povjerenstava (NN 67/14)

6. <https://narodne-novine.nn.hr/clanci/sluzbeni/2018_03_22_436.html>

Poziv kandidatima na testiranje i vrednovanje koje uključuje i sadržaj i način testiranja, pravne i druge izvore za pripremanje kandidata za testiranje Povjerenstvo će objaviti 15.12.2020. godine na mrežnoj stranici Osnovne škole braće Radića, Bračević (<http://www.os-brace-radica-bracevic.skole.hr/>).

**Povjerenstvo za vrednovanje kandidata za zapošljavanje**

Dostaviti:

1. Kandidatima po natječaju, putem elektroničke pošte
2. Pismohrana, ovdje